คือว่าอยู่กลางแดดค่ะพอมาอยู่ที่ร่มมันจะมีอาการปวดหัวข้างเดียวค่เหมือนจะไม่มีแรงมันเกี่ยวกับอะไรค่ะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น**อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะจากที่ เล่ามา อาการปวดศีรษะอาจมีอาการรู้สึกอ่อนเพลียร่วมด้วยได้นะคะ แต่ถ้าเป็นอ่อนแรงแขนหรือขาจนไม่สามารถใช้ชีวิตประจำวันได้ปกติ กรณีนี้ควรรีบไปพบแพทย์นะคะแต่หากเป็นลักษณะอ่อนเพลีย สามารถรอดูอาการได้อยู่ค่ะแนะนำว่าหากมีอาการปวดศีรษะให้รับประทานยาพาราเซตามอลและนอนพัก ซึ่งหากอาการปวดศีรษะเป็นเรื้อรัง และมีอาการกำเริบบ่อยหรืออาการรุนแรง จนรบกวนชีวิตประจำวัน ควรปรึกษาแพทย์เพื่อตรวจวินิจฉัยและรับการรักษาอย่างเหมาะสมค่ะ